Paulino Frīdmans

Paulino Frīdmans (;  Varšava —  Buenosairesa) bija Polijas un Argentīnas starptautiskais meistars šahā (1955).

 Biogrāfija 
Laika posmā starp Pirmo un Otro pasaules karu bijis viens no spēcīgākajiem Varšavas šahistiem. 1926. gadā izcīnījis otro vietu pirmajā Polijas šaha čempionātā, atpaliekot tikai no uzvarētāja Davida Pšepjurkas. Piedalījies arī divos nākamajos Polijas šaha čempionātos: 1927. gadā Lodzā dalījis 5.-7. vietu,II Szachowe Mistrzostwa Polski Łódź 1927 bet 1935. gadā Varšavā bijis trešais aiz Savelija Tartakovera un Migela Naidorfa. 1935. gadā nospēlējis neizšķirti maču ar Rūdolfu Špīlmani. Četras reizes uzvarējis Varšavas pilsētas šaha čempionātos (1931, 1932, 1933, 1936). 1937. gadā Varšavas pilsētas izlases sastāvā uzvarējis pirmajās Polijas komandu šaha meistarsacīkstēs.1st Polish Team Chess Championship: Królewska Huta 1929 

Pārstāvējis Polijas komandu lielākajos komandu šaha turnīros:
 Pasaules šaha olimpiādēs piedalījies 7 reizes (1928-1939). Komandu vērtējumā izcīnījis zelta (1930), 2 sudraba (1931, 1939) un 3 bronzas (1928, 1935, 1937) medaļas. Individuālajā vērtējumā izcīnījis 2 sudraba (1935, 1939) un 2 bronzas (1933, 1937) medaļas;OlimpBase :: Men's Chess Olympiads :: Paulin Frydman
 neoficiālajā Pasaules šaha olimpiādē piedalījies 1936. gadā un komandu vērtējumā izcīnījis sudraba medaļu.OlimpBase :: unofficial Chess Olympiads :: Paulin Frydman

1939. gadā sākoties Otrajam pasaules karam atradies Pasaules šaha olimpiādē Buenosairesā. Tāpat kā daudzi Eiropas šahisti nolēmis neatgriezties mājās un palicis Argentīnā. Pēc spāņu valodas parauga izmainījis savu vārdu no "Paulins" uz "Paulino". 1941. gadā atvēris Buenosairesā savu kafejnīcu, kas nodrošinājusi Frīdmanam finansiālu neatkarību. Pirmajos dzīves gados Argentīnā piedalījies dažādos šaha turnīros, bet jau 1942. gadā veselības problēmu dēļ bijis spiests pārtraukt savu aktīvā šahista karjeru. Par vēsturiskajiem panākumiem turnīros FIDE 1955. gadā Frīdmanam piešķīrusi starptautiskā meistara (IM) nosaukumu. 1978. gadā Buenosairesā šaha olimpiādes laikā Polijas delegācija Frīdmanam un Naidorfam pasniedza piemiņas medaļas par godu Polijas šaha federācijas 50. gadu jubilejai.

 Atsauces 

 Ārējās saites 

Kategorija:1905. gadā dzimušie
Kategorija:1982. gadā mirušie
Kategorija:Varšavā dzimušie
Kategorija:Polijas ebreji
Kategorija:Argentīnas šahisti
Kategorija:Polijas šahisti